बता दें कि सिहोर और इसके आसपास तेज हवा के साथ न केवल बेमौसम बारिश हुई है बल्कि ओले भी पड़े हैं। इससे गेहूं और चना की फसल पर बुरा प्रभाव पड़ा है। आमतौर पर इस समय ये दोनों फसल खेतों में तैयार हो चुके होते हैं और दस दिनों के अंदर होली के आसपास इसकी कटाई शुरू होती है मगर ओलावृष्टि ने किसानों की सालभर की मेहनत पर पानी फेर दिया है। भोपाल, सिहोर, विदिशा, होशंगाबाद समेत कई जिलों में लाखों हेक्टेयर में गेहूं और चना की फसल बर्बाद हो गई है। फसलें गिरकर खेतों में समा गई हैं। ओले पड़ने से फसलों की फली के दाने निकल गए हैं।